Femeia care l-a acuzat pe prințul Andrew de abuz sexual spune că mai are puțin de trăit, după ce mașina sa a fost lovită de un autobuz
Virginia Giuffre, o victimă a lui Jeffrey Epstein, care susține că a fost abuzată sexual de prințul Andrew, a spus că a fost implicată într-un accident de mașină și că mai are doar câteva zile de trăit. Giuffre, în vârstă de 41 de ani, a postat pe Instagram o fotografie cu ea însăși cu un traumatism vizibil la cap și întinsă pe un pat de spital, scriind că are insuficiență renală, în urma unei coliziuni cu un autobuz, potrivit The Times.